寫作過程

係泛指一位作者寫出一份以文字寫嘅作品嘅過程，包括啲相對簡單嘅日常寫作－例如一個普通人寫雜文或者網誌嘅過程，又可以包括啲複雜嘅專業寫作－例如係專業嘅作家或者編劇寫出散文或者劇本嘅過程。喺專業嘅寫作過程裏面，作者需要創造出一份可以攞出街去俾讀者觀眾睇嘅作品，會對作品質素有幾嚴格嘅要求。

喺創意寫作等嘅領域上，寫作過程係一個相當重要嘅概念：有唔少作家都發覺，佢哋喺寫作過程當中要做大量嘅思考，而且仲需要用到好多專業知識，例如係作故仔嘅人要用到有關橋段同敘事技巧嘅知識嚟務求編寫出好睇嘅故仔，而且仲要用到修辭手法嚟將個故仔表達出嚟；而且作家喺寫作途中仲成日會撞到寫作閉塞嘅問題－即係位作家諗唔到計，覺得好似「棘住咗喺度」噉。

因為寫作過程咁複雜，有唔少從事寫作相關工作嘅人都有對寫作過程作出詳細嘅探究，例如係同行之間分享有關「點樣克服寫作閉塞」嘅心得，甚至仲有用心理實驗等嘅方法，剖析寫作過程涉及嘅認知同情緒變化。

基本步驟

對於寫作過程應該點做，唔同學者有唔同睇法，而且唔同人會偏好唔同嘅做法。不過英文圈嘅文壇主流一般都會同意，寫作過程可以分做三大部份：
前寫作：作者要對「份成品最後會係點嘅樣」作出基本嘅計劃；攞寫短篇小說嚟做例子，做前寫作涉及對角色、背景設定、情節以及主題等嘅元素作出一啲基本嘅計劃；喺呢個階段，作者往往會
做一啲研究先，搜集吓有關個寫作題目嘅資料，例如寫傳記就要去耖吓有關主角生平嘅資料，而寫一篇講人工智能嘅科幻小說就要去學吓有關人工智能嘅知識先... 等等；而且作者往往要去睇吓之前嘅類似作品係點嘅，以免自己唔覺意作出咗一個類似打前作品嘅故仔；然後作者好多時就要將個故仔嘅題目集中啲，例如佢學多啲相關知識之後先發現，人工智能係個好大嘅題目，而佢篇小說預咗係得嗰 5,000 字咁長，唔會處理到嗮人工智能上嘅所有重大課題，於是佢就改為將篇小說嘅主題設喺某個特定嘅人工智能課題嗰度。
作者要諗出令讀者有共鳴嘅角色同有吸引力嘅設定，及後作者就要度清楚啲情節，包括每個情節大致上發生乜事，仲有係檢查吓啲情節係咪合理等等。
寫作：作者要郁手寫返份原稿出嚟；如果係寫故仔嘅話，作者要攞住前寫作階段度好嗮嘅嘢，再將啲情節逐一噉用文字等嘅方式表示出嚟。原則上，呢個過程應該係跟足嗮事先計劃好嘅情節嘅，但作者往往會突然諗到一啲新諗頭，所以會有少少隨興噉對之前計劃好嘅情節作出一啲更改，另一方面，作者好多時又會發現一啲前寫作階段冇發現到嘅問題；喺寫嗰陣，作者要留意 show, don't tell 嘅原則－意思係唔好好似寫大綱嗰陣噉，直接描述發生緊嘅事，而係描述身處故仔世界嘅人能夠睇到嘅影像、直接感知到嘅嘢同所採取嘅行動，即係話「A 郁手打 B」可以寫做「A 舉起拳頭，再一嘢將個拳頭揮向 B 塊面」，而「A 叫 B 做嘢」就可以寫做「A 向 B 大聲噉講：『快啲郁手做嘢！』」... 等等。
修訂：作家喺寫作過程當中成日會撞到嘅問題，泛指位作家寫嘢嗰陣諗唔到好橋，覺得好似「棘住咗喺度」噉；寫作閉塞呢家嘢可大可小－輕則會搞到寫作人成好幾日都諗唔到橋做嘢冇嗮進展，重則可以搞到專業作家有本書寫成幾年都寫唔掂，危害佢嘅事業。因為噉，寫作閉塞嘅概念引起咗唔少寫作界人士嘅關注。諗頭潛伏嘅概念。
思考
創意
作故仔
原創同抄襲

NLP
運算創意
冰山理論

文獻
Forgeard, M. J., Kaufman, S. B., Kaufman, J. C., & Barry, S. (2013). The psychology of creative writing (PDF). A Companion to creative writing, 320-333.
Rose, M. (1980). Rigid rules, inflexible plans, and the stifling of language: A cognitivist analysis of writer's block (PDF). College composition and communication, 31(4), 389-401.

攷

拎
Purdue Online Writing Lab.
Power writing Tips on saying loads with few words.
Resources for Writers, from MIT's Online Writing and Communication Center.
AI in storytelling: Machines as cocreators.

過程